**ДОГОВОР**

**№…………………/…….………….**

Днес, ..................... 2017 г., в гр. София на основание чл. 194 във връзка с чл. 112, ал. 1 от Закона за обществените поръчки (ЗОП) и утвърден по реда на чл. 97, ал. 4 от ППЗОП от Възложителя протокол за разглеждане и оценка на офертите и класирането на участниците, се подписа настоящия договор между:

**Сдружение** **Регионален център за опазване на нематериалното културно наследство в Югоизточна Европа под егидата на ЮНЕСКО**, с адрес на управление: гр. София, п.к. 1797, ж.к. Изток, ул. "Лъчезар Станчев" №7, БУЛСТАТ 175685416, представлявано от Даниел Калчев – Изпълнителен директор, наричано за кратко ВЪЗЛОЖИТЕЛ, от една страна,

и

........................................................................................................................, с адрес на управление.............................................................................................................................................................,

ул. ....................... № ....., ЕИК/БУЛСТАТ .................................................... представлявано от ............................................................., , наричан за кратко „ИЗПЪЛНИТЕЛ”, от друга страна, се сключи настоящият договор за възлагане на обществена поръчка с предмет ***„Осигуряване на хотелско настаняване в страната и чужбина, за нуждите на Регионален център за опазване на нематериалното културно наследство в Югоизточна Европа под егидата на ЮНЕСКО, гр. София”.***

Страните се споразумяха за следното:

**І. ПРЕДМЕТ НА ДОГОВОРА**

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осигурява срещу възнаграждение хотелско настаняване в страната и чужбина, когато разходите са за сметка на бюджета на Регионален център за опазване на нематериалното културно наследство в Югоизточна Европа под егидата на ЮНЕСКО, гр. София, съгласно клаузите на настоящия договор, Техническата спецификация на ВЪЗЛОЖИТЕЛЯ – Приложение № 1, Техническото си предложение – Приложение № 2 и Ценовото си предложение – Приложение № 3, представляващи неразделна част от договора.

(2) Място на изпълнение на поръчката: Регионален център за опазване на нематериалното културно наследство в Югоизточна Европа под егидата на ЮНЕСКО, гр. София, п.к. 1797, ж.к. Изток, ул. "Лъчезар Станчев" № 7, сграда № 2 и чужбина.

(3) ИЗПЪЛНИТЕЛЯТ осигурява ваучерите за хотелско настаняване при условията на предоставената от него оферта при избора на изпълнител за възлагане на обществената поръчка, която е неразделна част от настоящия договор.

**ІІ. СРОК НА ДОГОВОРА**

**Чл. 2.** (1) Настоящият договор влиза в сила от датата на подписването му от страните и се сключва за срок от 24 (двадесет и четири) месеца, считано от датата на сключването му или до изчерпване на прогнозната стойност посочена в чл. 4, ал. 1 от настоящия договор, което от двете условия настъпи първо по време.

**ІІІ. ПОДАВАНЕ НА ЗАЯВКИТЕ**

**Чл. 3.** (1) ИЗПЪЛНИТЕЛЯТ приема заявки за хотелско настаняване от ВЪЗЛОЖИТЕЛЯ на

адрес ............................................................................................................................, телефон ......................., факс................................, е-mail............................................................., като осигурява възможност за приемане на заявки както в рамките на работното време на Регионален център за опазване на нематериалното културно наследство в Югоизточна Европа под егидата на ЮНЕСКО, гр. София – от 9.00 до 17.30 часа, така и в извънработно време, включително в почивни и празнични дни.

(2) Заявките се подават в писмен вид, включително по факс и e-mail, като се подписват от упълномощеното от ВЪЗЛОЖИТЕЛЯ за целите на изпълнението на договора лице.

(3) В рамките на максимум ……………………….. минути, а при извънредни обстоятелства в рамките на максимум …………….. минути, считано от получаване на заявката за хотелско настаняване, ИЗПЪЛНИТЕЛЯТ предоставя отговор.

(4) За всяка конкретна заявка, ИЗПЪЛНИТЕЛЯТ предоставя отговор на електронна поща на ВЪЗЛОЖИТЕЛЯ с минимум четири варианта за хотелско настаняване, съдържащ: име, категория и адрес на хотела, цена (възможно най-изгодната за ВЪЗЛОЖИТЕЛЯ), крайните срокове за промяна в условията, в рамките на които за ВЪЗЛОЖИТЕЛЯ няма да настъпват неблагоприятни финансови последици, предлаганите безплатни услуги, фиксиран час за настаняване, фиксирания час в деня за напускане за освобождаване на стаите и други.

(5) Вариантите за настаняване в хотел следва да включват хотелите, препоръчвани от организаторите на международни събития (при наличие на такива) или да бъдат на удобно разстояние от мястото на проявата. ВЪЗЛОЖИТЕЛЯТ сам одобрява варианта, който е най-изгоден за него. ВЪЗЛОЖИТЕЛЯТ си запазва правото да не приеме предложения за хотелско настаняване на ИЗПЪЛНИТЕЛЯ, в случай че не го удовлетворяват. При отказ на заявката от страна на ВЪЗЛОЖИТЕЛЯ, ИЗПЪЛНИТЕЛЯТ е длъжен да представи ново предложение с не по-малко от три варианта за хотелско настаняване.

(6) След получаване на писмения отговор по ал. 3 от ИЗПЪЛНИТЕЛЯ, ВЪЗЛОЖИТЕЛЯТ изпраща писмено потвърждение (по e-mail, факс), като посочва предпочитания от него вариант за реализиране на хотелско настаняване.

(7) При получаване на заявка за хотелско настаняване от ВЪЗЛОЖИТЕЛЯ, ИЗПЪЛНИТЕЛЯТ трябва да издаде ваучера за хотелското настаняване и да го предостави в електронен вид в срок до ……………, а при извънредни обстоятелства до максимум …………………., от потвърждаването на заявката от ВЪЗЛОЖИТЕЛЯ.

**ІV. ЦЕНИ И НАЧИН НА ПЛАЩАНЕ**

**Чл. 4.** (1) Общата стойност наДоговора е до 69 900 лв. (шестдесет и девет хиляди и деветстотин) лева без ДДС.

(2) Размерите на максималните такси за хотелско настаняване в страната и чужбина са посочени в Ценовото предложение на ИЗПЪЛНИТЕЛЯ .

1. Максималният размер на таксата за обслужване за хотелско настаняване за човек за дестинации в България /такса обслужване/ е …… лева без ДДС.

2. Максималният размер на таксата за обслужване за човек за хотелско настаняване за дестинации в чужбина /такса обслужване/ е …… лева без ДДС.

3. Максималният размер на цената за една нощувка при хотелско настаняване няма да надвишава определените стойности в Наредбата за служебните командировки и специализации в чужбина.

(3) Размерите на максималните такси за обслужване по ал. 2 не могат да бъдат променяни за срока на действие на настоящия договор, освен при условията и по реда на чл. 116 ЗОП.

(4) Крайните цени на включва такса обслужване и цена на нощувка ( в т. ч. туристическа такса включват дължимите летищни, такси сигурност и други такси, установени от местното законодателство.

(5)Плащането на заявените и потвърдени самолетни билети и ваучъри за хотелско настаняване се извършва в лева, по банков път, **в срок до 30 /тридесет/ дни** след представянето от ИЗПЪЛНИТЕЛЯ на фактура/протокол (чл. 10, ал. 5 от ЗКПО) и оригинален билет или разпечатка на електронен билет и ваучър за хотелско настаняване.

(6). Плащането се извършва по банков път, в левовата равностойност по курса на Българска народна банка, с платежно нареждане по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

(7)ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 6 в срок от 3 /три/ работни дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок се счита, че плащанията са надлежно извършени.

(8)При всяка конкретна заявка ИЗПЪЛНИТЕЛЯТ информира писмено ВЪЗЛОЖИТЕЛЯ за пределните срокове за корекции (промени в хотелското настаняване и др.) без настъпване на неблагоприятни за ВЪЗЛОЖИТЕЛЯ последици. Сумите се възстановяват на ВЪЗЛОЖИТЕЛЯ в срок до 5 (пет) работни дни, след като съответната агенция потвърди техния размер.

(9) Стойността на заявени и ползвани съпътстващи услуги се заплаща ежемесечно, в срок от 30 /тридесет/ дни след представяне на оригинална фактура и двустранно подписан без забележки, приемо-предавателен протокол, удостоверяващ изпълнението на заявените съпътстващи услуги, подписан от упълномощените лица по чл. 8, ал. 3.

**Чл. 5**. (1) Плащането на потвърдените хотелски резервации, се извършва в лева по банков път по сметка на ИЗПЪЛНИТЕЛЯ в срок до 10 /десет/ дни след представяне на:

1. оригинал или заверено копие от ваучера за хотелско настаняване;

2. оригинална фактура от ИЗПЪЛНИТЕЛЯ за хотелско настаняване и включена таксата обслужване;

3. двустранен предавателно-приемателен протокол.

(2) Банковата сметка на ИЗПЪЛНИТЕЛЯ е:

Обслужваща банка:……………………………………

IBAN..........................................................

BIC.............................................................

(3) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в данните по ал. 2 в срок от 5 дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**Чл. 6.** В случай на инициирани от ВЪЗЛОЖИТЕЛЯ промени в условията за използване на заявеното хотелско настаняване, ИЗПЪЛНИТЕЛЯТ следва да му предоставя копие от полученото писмо от компанията, съдържащо точния размер на сумите, които подлежат на плащане/възстановяване в следствие от поисканите промени в условията за използване.ИЗПЪЛНИТЕЛЯТ възстановява суми по нереализирани или частично реализирани хотелски настанявания в срок до …………………. от потвърждаване размера на сумите за възстановяване от съответната компания.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** ВЪЗЛОЖИТЕЛЯТ има право:

(1) Да изисква от ИЗПЪЛНИТЕЛЯ да изпълнява в срок и без отклонения и недостатъци уговореното съгласно условията на настоящия договор и приложенията към него.

(2) Да откаже да приеме услугата и да не заплати възнаграждение на ИЗПЪЛНИТЕЛЯ, когато ИЗПЪЛНИТЕЛЯТ се е отклонил от условията, поставени в конкретна заявка за осигуряване на самолетни билети и хотелско настаняване, докато последният не изпълни своите задължения съгласно договора и в случай, че ВЪЗЛОЖИТЕЛЯТ все още има интерес от изпълнението на конкретната заявка

(3) Да проверява, следи и контролира изпълнението на задълженията по този договор по всяко време и по начин, невъзпрепятстващ работата на ИЗПЪЛНИТЕЛЯ, чрез лицето по чл. 8, ал. 3 от договора.

**Чл. 8.** ВЪЗЛОЖИТЕЛЯТ е длъжен:

(1) Да заплати на ИЗПЪЛНИТЕЛЯ дължимото възнаграждение по реда и при условията на настоящия договор.

(2) Да оказва необходимото съдействие на ИЗПЪЛНИТЕЛЯТ за изпълнение на договора.

(3) Да определи свой/и упълномощен/и представител/и по договора за координация и контрол на изпълнение на договора, както и за оперативен контакт с ИЗПЪЛНИТЕЛЯ.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9.** ИЗПЪЛНИТЕЛЯТ има право:

(1) Да получи уговореното възнаграждение при условията и в сроковете, посочени в настоящия договор.

(2) Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл. 10.** ИЗПЪЛНИТЕЛЯТ се задължава:

(1) Да изпълнява възложената работа качествено и в срок, като осигурява хотелски резервации и настаняване, съобразени с размера на определените лимити за квартирните пари по Наредбата за служебни командировки и специализации в чужбина и Наредбата за командировките в страната, при най-пълно съответствие с конкретната заявка на ВЪЗЛОЖИТЕЛЯ.

(2) Да осигурява възможност за приемане и изпълнение на заявки в рамките на работното време на Регионален център за опазване на нематериалното културно наследство в Югоизточна Европа под егидата на ЮНЕСКО, гр София (от 9.00 ч. до 17.30 ч.). При необходимост да се осигури възможност за приемане и изпълнение на заявки по всяко време на денонощието, включително в извънработно време, почивни и празнични дни.

(3) Да извършва онлайн резервации от името на ВЪЗЛОЖИТЕЛЯ със собствена кредитна карта.

(4) Да предоставя информация за визовите изисквания на държавата, до която се извършва настаняването, ако има такива.

(5) Да предоставя информация за най-икономичния и удобен вариант за придвижване от летището до резервирания хотел и мястото на събитието с градски транспорт.

(6) При възникване на проблем с хотелска резервация или настаняване, да осигурява незабавно хотелска резервация или настаняване в равностоен хотел, отговарящ на изискванията на ВЪЗЛОЖИТЕЛЯ.

(7) Да гарантира конфиденциалност (включително защита на личните данни) на хотелското настаняване и да не разкрива такава информация пред трети лица.

(8) Да води дневник за извършените въз основа на настоящия договор продажби на ваучери за хотелско настаняване.

(9) До 10-то число на всеки следващ месец да представя на ВЪЗЛОЖИТЕЛЯ извлечение от дневника за продажбите на ваучери за хотелско настаняване за предходния месец. При приключване на изпълнението по договора ИЗПЪЛНИТЕЛЯТ представя дневник за извършените услуги и продажби на ваучери за хотелско настаняване за целия срок на настоящия договор.

**Чл. 11.** ИЗПЪЛНИТЕЛЯТ обслужва ВЪЗЛОЖИТЕЛЯТ в работно време, а при необходимост и в извънработно време, през почивните и празничните дни и определя следните технически лица за обслужване:

1. ...............................................................;
2. ................................................................

**VІІ. ПРИЕМАНЕ**

**Чл. 12**. (1) Приемането на ваучерите за хотелско настаняване, се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

За ВЪЗЛОЖИТЕЛЯ ……………………..

…………………………………………………….

За ИЗПЪЛНИТЕЛЯ……………..………..

………………………………………………………

(2) Приемането на ваучерите за хотелско настаняване се удостоверява с двустранно подписан без забележки протокол, подписани от лицата по чл.13, ал.1 (по едно лице от двете страни), оригинал или заверено копие от ваучера за хотелско настаняване и заявка.

(3) ВЪЗЛОЖИТЕЛЯТ има право, когато ИЗПЪЛНИТЕЛЯТ се е отклонил от изискванията за доставката, да откаже да приеме и да плати възнаграждение на ИЗПЪЛНИТЕЛЯ, докато последният не изпълни своите задължения съгласно договора.

(4) За установяване на отклоненията и недостатъците се съставя констативен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ по чл. 13, ал. 1.

(5) Констатираните по реда на чл. 13, ал. 6 от настоящия договор отклонения и недостатъци се отстраняват от ИЗПЪЛНИТЕЛЯ за негова сметка. В срок до 24 (двадесет и четири) часа, а при извънредни обстоятелства до 1 (един) час, ИЗПЪЛНИТЕЛЯТ заменя хотелската резервация, с такива, отговарящи на условията по договора, освен в случаите, когато е отпаднал интересът на ВЪЗЛОЖИТЕЛЯТ от изпълнението ѝ.

**VІІІ. ПРЕКРАТЯВАНЕ НА ДОГОВОРА, ОТГОВОРНОСТ**

**Чл. 13**. (1) Настоящият договор се прекратява:

1. с изтичане на неговия срок.

2. по взаимно съгласие между страните, изразено писмено.

3. при настъпване на обективна невъзможност за изпълнение от страна на ИЗПЪЛНИТЕЛЯ.

4. едностранно от всяка от страните, с предизвестие от 3 (три) дни, ако в резултат на обстоятелствата, възникнали след сключването на договора, не е в състояние да изпълни своите задължения. В този случай тя дължи на другата страна обезщетение за претърпените вреди от сключването на договора.

5. едностранно от ВЪЗЛОЖИТЕЛЯ с 30-дневно писмено предизвестие.

6. при достигане в рамките на срока му на прогнозната стойност на договора – от датата на достигане на стойността.

7. по реда на чл. 43, ал. 4 от Закона за обществените поръчки.

8. в случай, че на ИЗПЪЛНИТЕЛЯ му бъде отнета регистрацията в регистрите по чл. 61 от Закона за туризма.

(2) ВЪЗЛОЖИТЕЛЯТ има право едностранно да развали договора без предизвестие, когато ИЗПЪЛНИТЕЛЯТ:

1. Забави изпълнение на поне три заявки за хотелско настаняване.

2. Забави изпълнението на някое от задълженията си по договора с повече от 5 /пет/ работни дни.

3. Не отстрани в разумен срок, определен от ВЪЗЛОЖИТЕЛЯ, констатирани недостатъци.

4. Не изпълни точно някое от задълженията си по договора.

**Чл. 14.** (1) При забава на ИЗПЪЛНИТЕЛЯ, същият дължи неустойка в размер на 0,5% върху стойността на билетите, съответно, хотелската резервация, за всеки просрочен ден, но не повече от 10 % от нея.

(2) Ако необходимостта от доставката на ваучер за хотелско настаняване е отпаднала, вследствие на забава на ИЗПЪЛНИТЕЛЯ, същият дължи неустойка в размер на 10 % от стойността на хотелската резервация.

(3) ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % от стойността на хотелската резервация, ако се отклони от заявката във вреда на ВЪЗЛОЖИТЕЛЯ.

**Чл. 15.** При виновно неизпълнение на приета заявка ИЗПЪЛНИТЕЛЯТ дължи неустойка в размер на 2000 (две хиляди) лева на ВЪЗЛОЖИТЕЛЯ.

**Чл. 16.** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**ІХ. СЪОБЩЕНИЯ**

**Чл. 17.** (1) Всички съобщения във връзка с този договор са валидни, ако са направени в писмена форма и подписани от упълномощените представители на страните.

(2) Адресите на страните по договора са:

На ВЪЗЛОЖИТЕЛЯ: гр. София, п.к. 1797, ж.к. Изток, ул. "Лъчезар Станчев" № 7, сграда № 2.

На ИЗПЪЛНИТЕЛЯ: ...................................................................................................

(3) Когато някоя от страните е променила адреса си, посочен по-горе, без да уведоми за новия си адрес другата страна, поканите и съобщенията се считат за връчени и когато са изпратени на стария адрес.

(4) За дата на съобщението се смята:

1. датата на предаване – при ръчно предаване;

2. датата, отбелязана на обратната разписка – при изпращане по пощата;

3. датата на приемане – при изпращане по факс.

**Х. ДРУГИ УСЛОВИЯ**

**Чл. 18**. Всички спорове, възникнали между страните по изпълнението на този договор, се разискват и решават по споразумение, а при непостигане на съгласие споровете се решават по съдебен ред.

**Чл. 19**. За неуредените в този договор въпроси се прилагат разпоредбите на действащото законодателство в Република България.

Договорът се състави и подписа в два еднообразни екземпляра – по един за всяка от страните.

Приложение:

1. Техническа спецификация - Приложение № 1
2. Техническо предложение - Приложение № 2
3. Ценово предложение - Приложение № 3

**ВЪЗЛОЖИТЕЛ: ИЗПЪЛНИТЕЛ:**